| Medaljeoversikt |
| --- |
| Konkurrerte for USAUSA USA |
| Verdenscupen i friidrett |
| Sølv | London 2018 | Kulestøt |
| Friidrett Diamond League |
| Gull | Diamond League 2017 | Kulestøt |
| Sølv | Diamond League 2018 | Kulestøt |
| NACAC-mesterskapet i friidrett |
| Gull | Toronto 2018 | Kulestøt |
| U23-NACAC-mesterskapet i friidrett |
| Sølv | Kamloops 2014 | Kulestøt |

**Darrell Hill** (født 17. august 1993) er en amerikansk friidrettsutøver som konkurrerer i kulestøt. Hans fremste internasjonale meritter er gull under NACAC-mesterskapet i friidrett 2018 og seier i Diamond League 2017.

Idrettskarriere
---------------

### Sesongen 2014

Hill vant kulestøt under Penn Relays i april, og vant også kulestøt under Big Ten Championships i mai. Han kom på 15.-plass i NCAA-mesterskapet i friidrett, og ellevteplass i USA-mesterskapet i friidrett 2014. Han ble tatt ut til å delta i U23-NACAC-mesterskapet i friidrett 2014 (North American, Central American and Caribbean Championships), og kom der på andreplass i kulestøt, bak Willy Irwin fra USA.

### Sesongen 2015

Innendørs vant han kulestøt under Penn State Relays, Nittany Lion Challenge, Penn State National Invitational og Sykes & Sabock Challenge Cup, og han satte personlig rekord i 35 punds vektkast under Sykes & Sabock Challenge Cup, med 19,12 meter. Han vant også kulestøt under Big Ten Indoor Championships, og kom på fjerdeplass i NCAA-mesterskapet innendørs.

Utendørs kom han på tredjeplass i kulestøt under Florida Relays, og han vant Bison Outdoor Classic og Big Ten Championships. Han satte personlig rekord i diskos i april, med 50,20 meter, da han kom på niendeplass i LSU Alumni Gold. Han kom på andreplass i kulestøt i NCAA-mesterskapet utendørs, og sjetteplass i USA-mesterskapet i friidrett 2015. Han deltok i Panamerikanske leker 2015, der han kom på fjerdeplass i kulestøt, og NACAC-mesterskapet i friidrett 2015, der han også kom på fjerdeplass.

### Sesongen 2016

Han kom på tredjeplass i kulestøt under USA-mesterskapet i friidrett 2016, og ble med det tatt ut til Sommer-OL 2016. I OL greide han 19,56 meter i kvalifiseringsrunden, som var 23. beste resultat, og han ble dermed ikke med i finaleomgangen. Han kom på tredjeplass i ISTAF-stevnet i Berlin, og kom også på tredjeplass i IAAF World Challenge-stevnet i Zagreb.

### Sesongen 2017

Hill fikk bronse i kulestøt under USA-mesterskapet i friidrett innendørs 2017. Han kom på fjerdeplass i USA-mesterskapet i friidrett 2017, og vant kulestøt under TrackTown USA Summer Series. Han kvalifiserte seg til finalerunden under VM i friidrett 2017, og kom der på ellevteplass med 20,79 meter.

Han deltok i Diamond League 2017. Gjennom kvalifiseringsstevnene fikk han til sammen 12 poeng, og ble kvalifisert til finalen, som var Memorial Van Damme i Belgia. Der satte han ny personlig rekord med 22,44 meter, og vant med det Diamond League 2017. 

### Sesongen 2018

I februar deltok han i USA-mesterskapet i friidrett innendørs 2018, og kom der på andreplass, bak Ryan Whiting. Han deltok i VM i friidrett innendørs, og kom der på sjetteplass med 21,06 meter. Han deltok i Florø Friidrettsfestival og Bislett Games i Norge, og kom der på hhv. tredjeplass og førsteplass i kulestøt. Han vant kulestøt under USA-mesterskapet i friidrett 2018, og vant med det sitt første USA-mesterskap. I juli representerte han USA under Verdenscupen i friidrett 2018, og kom der på andreplass. Han vant kulestøt under NACAC-mesterskapet i friidrett 2018. 

Også i Diamond League 2018 ble han kvalifisert til finalerunden, som ble arrangert i Weltklasse Zürich 2018. Han kom der på andreplass, bak Tomas Walsh.

Referanser
----------

1. ↑   World Athletics Database, World Athletics utøver-ID 274341[Hentet fra Wikidata]
2. 1 2 3 4 5  IAAF - *Darrell Hill*, besøkt 26. september 2018.

Eksterne lenker
---------------

* (en) Darrell Hill – Olympics.com Rediger på Wikidata

* (en) Darrell Hill – Olympic.org Rediger på Wikidata

* (en) Darrell Hill – Olympedia Rediger på Wikidata

* (en) Darrell Hill – Sports-Reference (OL-resultater – arkivert) Rediger på Wikidata

* (en) Darrell Hill – USAs olympiske komité Rediger på Wikidata

* (en) Darrell Hill – World Athletics Rediger på Wikidata

* (en) Darrell Hill – Diamond League Rediger på Wikidata
* (en) Darrell Hills profil hos U.S. Olympic Committee